s., ktorá do stavby vložila 180 miliónov korún. Ako povedal na dnešnej tlačovej besede projektový manažér výstavby zo spoločnosti Brainvest, s.r.o., Bratislava Dávid Andrášik, Trnavu si zvolili pre rýchlo sa rozvíjajúci región, do ktorého smeruje náročnejšia klientela. Dodal, že s radnicou uzavreli nájomnú zmluvu na 30 rokov. Podľa slov Andrášika sa na výstavbe infraštruktúry podieľali dobudovaním príjazdovej komunikácie a zabezpečením 68 parkovacích miest. Hotel sa začal stavať v novembri 2005, kolaudácia bola v januári. V plnej prevádzke bude fungovať od 1. apríla. Hotel má kapacitu 50 miest v 19 izbách a dvoch apartmánoch. Jednou z jeho atrakcií je rozsiahly tenisový areál.